# တၢ်ဖီၣ်ဃံးဒီးတၢ်ပာ်အိၣ်လီၤဖျီၣ်အဖီလစံၣ် တၢ်ဂ့ၢ်တၢ်ကျိၤလၢမိၢ်ပၢ်/ပှၤကွၢ်ထွဲတၢ်ဖိတဖၣ်အဂီၢ်

တၢ်ဂ့ၢ်တၢ်ကျိၤလၢလာ်အံၤဘၣ်ဃးဒီးတၢ်ဖီၣ်ဃံးနီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ်လၢပှၤကၠိဖိ လၢအထီၣ်ဝဲဒၣ်ဘံးထိရံယါ ပဒိၣ်ကၠိမိၢ်ပၢ်/ ပှၤကွၢ်ထွဲတၢ်ဖိတဖၣ်အဂီၢ်န့ၣ်လီၤ.

## တၢ်ကွၢ်ကဒါက့ၤ

* ကၠိဖိခဲလၢာ်အိၣ်ဒီးအခွဲးယာ်လၢအကပူၤဖျဲးဝဲဒီးတၢ်လီၤဘၣ်ယိၣ်ဖဲကၠိန့ၣ်လီၤ.
* ကၠိဖိအတၢ်ခွဲးတၢ်ယာ်တဖၣ်ဘၣ်တၢ်ဒီသဒၢအီၤခီဖျိသဲစးတၢ်ဘျၢဒီးဖီလစံၣ်တဖၣ်န့ၣ်လီၤ.
* ကၠိအပှၤဘၣ်မူဘၣ်ဒါတဖၣ်အိၣ်ဒီးအမူအဒါလၢတၢ်အံးထွဲကွၢ်ထွဲဝဲဒၣ်အကၠိဖိတဖၣ်န့ၣ်လီၤ.
* ကၠိအပှၤဘၣ်မူဘၣ်ဒါတဖၣ်အိၣ်ဒီးအခွဲးယာ်လၢအကဖံးမၤတၢ်ဖဲခိၣ်ဃၢၤတၢ်အိၣ်သးလၢအပူၤဖျဲးဒီးတၢ်လီၤဘၣ် ယိၣ်န့ၣ်လီၤ.
* သဲစးတၢ်ဘျၢဟ့ၣ်တၢ်ပျဲလၢကၠိအပှၤဘၣ်မူဘၣ်ဒါတဖၣ်ကဆိကတီၢ်ဝဲဒၣ်ကၠိဖိမၤတၢ်လၢအလီၤပျံၤလီၤဘၣ်ယိၣ်တဖၣ်န့ၣ်လီၤ.
* တၢ်လီၤဆီလိာ်သးဖဲသဲစးတၢ်ဘျၢဒီးဖီလစံၣ်တဖၣ်အပူၤအခီပညီတဘျီတခီၣ် ကၠိတဖၣ်မၤတၢ်တသ့တမံၤဃီ လၢဟံၣ်ဖိဃီဖိတဖၣ် မၤဝဲဖဲဟံၣ်ဘၣ်န့ၣ်လီၤ.

## တၢ်ဟ့ၣ်ကူၣ်

## တၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ်မ့ၢ်မနုၤလဲၣ်.

ဝဲၤကျိၤဒုးနဲၣ်ဖျါထီၣ်ဝဲဒၣ်တၢ်ဖီၣ်ဃံးဃာ်နီၢ်ခိမိၢ်ပှၢ်အခီပညီမ့ၢ်ဝဲ ဒ်တၢ်စူးကါနီၢ်ခိမိၢ်ပှၢ်အသဟီၣ်လၢ ကမၤပတုာ်ဆူၣ်ဝဲဒၣ်ကၠိဖိအတၢ်ဟူးတၢ်ဂဲၤ တဖၣ်န့ၣ်လီၤ.

ဖဲလၢကၠိအပှၤဘၣ်မူဘၣ်ဒါမ့ၢ်ဖီၣ်တံၢ်ဃာ်ဝဲဒၣ်ကၠိဖိအနီၢ်ခိမိၢ်ပှၢ်တတီၤတီၤ, ဒီးကၠိဖိဂုာ်ထူၣ်ဖျဲးကွံာ်အသးမ့ၢ်တန့ၢ်, တၢ်အံၤမ့ၢ်ဝဲဒၣ် တၢ်ဖီၣ်ဃံးဃာ်နီၢ်ခိမိၢ် ပှၢ်န့ၣ်လီၤ. ကၠိအပှၤဘၣ်မူဘၣ်ဒါမ့ၢ်တြီတံာ်ဃာ်ဝဲဒၣ်ကၠိဖိအတၢ်ဟူးတၢ်ဂဲၤ, ဘၣ်ဆၣ်ကၠိဖိထုးယံၤကွံာ်အသးလၢကၠိအပှၤဘၣ်မူဘၣ်ဒါ အအိၣ်န့ၣ်, အဝဲ အံၤတမ့ၢ်ဝဲဒၣ်တၢ်ဖီၣ်ဃံးဃာ်နီၢ်ခိမိၢ်ပှၢ်ဘၣ်န့ၣ်လီၤ.

ဝဲၤကျိၤဒုးနဲၣ်ဖျါထီၣ်ဝဲဒၣ်တၢ်ပာ်အိၣ်လီၤဖျီၣ်ထဲတဂၤအခီပညီမ့ၢ်ဝဲတၢ်ပာ်ဝဲဒၣ်ကၠိဖိထဲတဂၤဧိၤဖဲဒၢးပူၤ မ့တမ့ၢ် တၢ်လီၢ်ဖဲတၢ်တပျဲဟးထီၣ်အဝဲသ့ၣ် ဘၣ်န့ၣ်လီၤ. တၢ်ပာ်အိၣ်လီၤဖျီၣ်အဒၢးလီၤလီၤဆီဆီ မ့တမ့ၢ် ကၠိအတၢ်လီၢ်တၢ်ကျဲလၢတၢ်သူၣ်ထီၣ်ဝဲလၢတၢ်ပာ်အိၣ် လီၤဖျီၣ်တၢ်အဂီၢ်, မ့တမ့ၢ် တၢ်စူးကါဝဲလၢတၢ်ပာ်အိၣ်လီၤဖျီၣ်တၢ်အဂီၢ်, တၢ်တဟ့ၣ်တၢ်ပျဲဖဲကၠိတဖၣ်အပူၤဘၣ်န့ၣ်လီၤ. ကၠိတဖၣ်တဘၣ်တြီဝဲဒၣ်ကၠိဖိတဖၣ် အတၢ်ဟးထီၣ် ဖဲကၠိအလီၢ်ကဝီၤ ဖဲကၠိဖိစူးကါညီနုၢ်ဝဲအလီၢ်ဘၣ်န့ၣ်လီၤ.

တၢ်မ့ၢ်ပာ်တ့ၢ်ကၠိဖိအါဂၤဖဲဒၢးပူၤ မ့တမ့ၢ် တၢ်လီၢ်တတီၤတီၤ တၢ်အံၤအခီပညီတမ့ၢ်ဝဲတၢ်ပာ်အိၣ်လီၤဖျီၣ်ဘၣ်န့ၣ်လီၤ. တၢ်ဆှၢဟးထီၣ်ကၠိဖိလၢတီၤဒၢး, တၢ်ဆိကတီၢ်တစိၢ်တလီၢ်, မ့တမ့ၢ် တၢ်ဟီဟးထီၣ်ကွံာ်ပှၤကၠိဖိန့ၣ် တမ့ၢ်ဝဲဒၣ်တၢ်ပာ်အိၣ်လီၤဖျီၣ်ဘၣ်န့ၣ်လီၤ.

## တၢ်စူးကါဝဲဒၣ်တၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ်ထဲတဂၤဖဲကၠိတဖၣ်အပူၤ

တၢ်ဟ့ၣ်ကၠိအပှၤဘၣ်မူဘၣ်ဒါတဖၣ် အခွဲးထဲဒၣ်လၢအကစူးကါဝဲဒၣ်တၢ်ဖီၣ်ဃံးဃာ် နီၢ်ခိမိၢ်ပှၢ်ဒီး တၢ်ပာ်အိၣ်လီၤဖျီၣ်ထဲဒၣ်ဖဲ အ၀ဲသ့ၣ် အကဒီသဒၢ ပှၤတဂၤဂၤ မ့ၢ်လၢကၠိဖိကမၤဆါလီၤအနီၢ်ကစၢ်သး မ့တမ့ၢ် မၤဆါပှၤအဂၤတဂၤအခါဒီး ကျဲအဂၤတအိၣ်နီတဘိလၢကပာ်အီၤပူၤပူၤဖျဲးဖျဲးအဃိ န့ၣ်လီၤ. တၢ်အိၣ်သးတဖၣ်အံၤတၢ်ပာ်ပနီၣ်ဝဲဒ်ဂ့ၢ်ဂီၢ်အူတၢ်မၤသးန့ၣ်လီၤ.

ကၠိအပှၤဘၣ်မူဘၣ်ဒါကဘၣ်ပတုာ်ကွံာ်ဝဲဒၣ်အတၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ်တၢ်လၢအဆိအချ့ဖဲတၢ်လီၤပျံၤလီၤဘၣ်ယိၣ်တဖၣ်ဆိကတီၢ်အခါန့ၣ်လီၤ.

ဖဲတၢ်မ့ၢ်ပာ်အိၣ်လီၤဖျီၣ်ကၠိဖိအခါ, ပှၤဘၣ်မူဘၣ်ဒါကဘၣ်ကွၢ်အီၤကိးဆၢကတီၢ်ဒဲးန့ၣ်လီၤ.

ပှၤနီတဂၤ – လၢအတမ့ၢ်ကသံၣ်သရၣ်, ဆူၣ်ချ့ပှၤစဲၣ်နီၤလီၤဆီတဖၣ်, မ့တမ့ၢ် နၤဒ်အမ့ၢ်မိၢ်ပၢ်/ပှၤကွၢ်ထွဲတၢ်ဖိ မ့တမ့ၢ် နဖိ – ဃ့ဝဲဒၣ် ကၠိအပှၤဘၣ်မူဘၣ် ဒါလၢအကစူးကါဝဲဒၣ်တၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ်တသ့ဘၣ်န့ၣ်လီၤ.

တၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ်ပာ်အိၣ်လီၤဖျီၣ် တဘၣ်ပၣ်ဃုာ်လၢ ကၠိဖိအတၢ်ဆီၣ်ထွဲမၤစၢၤအတၢ်ပာ်သူၣ်ပာ်သးတၢ်တိာ်ကျဲၤအပူၤ, တၢ်ပူၤဖျဲးတၢ်တိာ် ကျဲၤ ဒီးတၢ်လီၤဘၣ်ယိၣ်တၢ်တိာ်ကျဲၤ, ပှၤနီၢ်တဂၤတၢ်မၤလိမၤဒိးတၢ်တိာ်ကျဲၤ, မ့တမ့ၢ် လံာ်တီလံာ်မီတမံၤလၢ်လၢ်လၢအဘၣ်ဃးဒီးကၠိဖိအတၢ်မၤလိ မၤဒိး မ့တမ့ၢ် အတၢ်ပူၤဖျဲးဒီးတၢ်လီၤဘၣ်ယိၣ်အပူၤဘၣ်န့ၣ်လီၤ.

နဖိမ့ၢ်ဒိးန့ၢ်ဝဲဒၣ်တၢ်မၤစၢၤခီဖျိ National Disability Insurance Scheme (NDIS) (ထံလီၢ်ကီၢ်ပူၤတၢ်ကူၣ်ထီၣ်ဖးလီၤတၢ်အုၣ်ကီၤလၢပှၤနီၢ်ခိက့ၢ် ဂီၤတလၢပှဲၤအဂီၢ်) န့ၣ်, တၢ်ဖံးတၢ်မၤလၢတၢ်စူးကါဝဲဖဲဟံၣ်တနီၤနီၤတၢ်တဟ့ၣ်ပျဲမၤဝဲဖဲနဖိအကၠိဘၣ်, မ့ၢ်လၢ NDIS တၢ်ဖံးတၢ်မၤတဖၣ် မၤအသးဖဲသဲ စးတၢ်ဘျၢလီၤဆီလိာ်သးအဖီလာ်လၢကၠိဖိတဖၣ်န့ၣ်အဂီၢ်န့ၣ်လီၤ.

တၢ်မ့ၢ်ဖီၣ်ဃံးဃာ် မ့တမ့ၢ် ပာ်အိၣ်လီၤဖျီၣ်နဖိဖဲကၠိန့ၣ်, ကၠိက-

* မၤလီၤတံၢ်ဝဲလၢပှၤကိးဂၤဒဲး, ဃုာ်ဒီးနဖိ, အိၣ်ပူၤဖျဲးဒီးတၢ်လီၤဘၣ်ယိၣ်
* တဲဘၣ်နၤတၢ်မနုၤကဲထီၣ်သးအဂ့ၢ်ဒီးဘၣ်မနုၤဃိတၢ်ဘၣ်စူးကါဝဲဒၣ်တၢ်ဖီၣ်ဃံးဃာ်နီၢ်ခိမိၢ်ပှၢ် မ့တမ့ၢ် တၢ်ပာ်အိၣ်လီၤဖျီၣ်လဲၣ်အဂ့ၢ်
* တီၣ်ဖျါထီၣ်တၢ်ကဲထီၣ်သးအဂ့ၢ်ဆူဝဲၤကျိၤအအိၣ်
* ကျဲးစၢးမၤတၢ်အသီတဖၣ်လၢတၢ်ဆိကတီၢ်ကွံာ်တၢ်အိၣ်သးလၢကကဲထီၣ်ကဒီးသးတဖၣ်
* တဲသကိးတၢ်ဒီးနၤဘၣ်ဃးတၢ်လၢအဝဲသ့ၣ်ဆိကမိၣ်ဝဲအဂ့ၢ် လၢဘၣ်သ့ၣ်သ့ၣ်ကကဲဘျုးဝဲလၢနဖိအဂီၢ်န့ၣ်လီၤ.

## လၢတၢ်သ့ၣ်ညါအါထီၣ်တၢ်ဂ့ၢ်တၢ်ကျိၤအဂီၢ်

နမ့ၢ်အဲၣ်ဒိးသ့ၣ်ညါအါထီၣ်တၢ်ဂ့ၢ်တၢ်ကျိၤဘၣ်ဃးဒီးတၢ်ကဲထီၣ်သးအဂ့ၢ် မ့တမ့ၢ် ဝဲၤကျိၤအဖီလစံၣ် လၢတၢ်ဖီၣ်ဃံးဃာ်နီၢ်ခိမိၢ်ပှၢ်ဒီးတၢ် ပာ်အိၣ်လီၤဖျီၣ်အဖီခိၣ်—

* တဲသကိးတၢ်ဒီးပှၤဘၣ်မူဘၣ်ဒါဖဲနဖိအကၠိ
* နုာ်လီၤကွၢ် [Restraint and Seclusion Policy](https://www2.education.vic.gov.au/pal/restraint-seclusion/policy) ဖဲတၢ်ကူၣ်ဘၣ်ကူၣ်သ့ဝဲၤကျိၤဒီးတၢ်သိၣ်လိနဲၣ်လိအပှာ်ယဲၤသန့အပူၤတက့ၢ်.

## တၢ်ဆှိးထီၣ်တၢ်ဂ့ၢ်တဖၣ်

နမ့ၢ်အဲၣ်ဒိးမၤတၢ်ဆှိးထီၣ်တၢ်ဂ့ၢ်ဘၣ်ဃးဒီးတၢ်ဖီၣ်ဃံးဃာ်နီၢ်ခိမိၢ်ပှၢ်အတၢ်ကဲထီၣ်သးအဂ့ၢ် မ့တမ့ၢ် တၢ်ပာ်အိၣ်လီၤဖျီၣ်ဖဲကၠိအပူၤန့ၣ်, လူၤပိာ်မၤထွဲတၢ်အပတီၢ်သ့ၣ်တဖၣ်အံၤ—

1. အဆိကတၢၢ်တဲသကိးတၢ်ဒီးနကၠိ
2. နမ့ၢ်တသးဖှံဒီးတၢ်လၢကၠိအပှၤဘၣ်မူဘၣ်ဒါတဲဝဲ မ့တမ့ၢ် မၤဝဲတဖၣ်န့ၣ်, ဆဲးကျိး နလီၢ်ကဝီၤအဝဲၤဒၢးလၢအိၣ်အဘူးကတၢၢ်ဒီးနၤအလီၢ်
3. နမ့ၢ်တသးဖှံဒံးဘၣ်န့ၣ်, ဆဲးကျိး လီၢ်ခၢၣ်သးအဝဲၤဒၢးတက့ၢ်.

တၢ်ဂ့ၢ်တၢ်ကျိၤလီၤတံၢ်လီၤဆဲးတဖၣ်အံၤအိၣ်ဝဲဖဲပှာ်ယဲၤသန့အံၤအပူၤ— <https://www.education.vic.gov.au/parents/going-to-school/Pages/school-complaints.aspx>

## လၢတၢ်ဆီၣ်ထွဲမၤစၢၤဆူညါအဂီၢ်

## မိၢ်ပၢ်တၢ်ဆဲးကျိးအကျဲ- https://parentline.com.au/ မ့တမ့ၢ် ကိးလီတဲစိဖဲ 1300 30 1300

## တၢ်ဂ့ၢ်ဘၣ်ထွဲဒီးဖီလစံၣ်တဖၣ် မ့တမ့ၢ် တၢ်ဟ့ၣ်ကူၣ်ဟ့ၣ်ဖး

## Child Safe Standards (ဖိသၣ်အတၢ်ပူၤဖျဲးဒီးတၢ်လီၤဘၣ်ယိၣ်အပတီၢ်တဖၣ်)

## https://www.education.vic.gov.au/school/teachers/health/childprotection/Pages/safeenviro.aspx

## Duty of Care Policy (မူဒါလၢတၢ်အံးထွဲကွၢ်ထွဲအဂီၢ်အဖီလစံၣ်)

## https://www.education.vic.gov.au/school/principals/spag/safety/Pages/dutyofcare.aspx

## Restraint and Seclusion (တၢ်ဖီၣ်ဃံးဃာ်ဒီးတၢ်ပာ်အိၣ်လီၤဖျီၣ်တၢ်)

## https://www2.education.vic.gov.au/pal/restraint-seclusion/policy

## Sensory Rooms (စ့ၣ်အတၢ်သ့ၣ်ညါနၢ်ပၢၢ်အဒၢးတဖၣ်)

## <https://www2.education.vic.gov.au/pal/sensory-rooms/policy>

## တၢ်ဘျၢသဲစးလၢအဘၣ်ထွဲ

## Charter of Human Rights and Responsibilities Act 2006 (ပှၤခွဲးယာ်ဒီးမူဒါတဖၣ်အတၢ်သိၣ်တၢ်သီ 2006)

## https://www.legislation.vic.gov.au/in-force/acts/charter-human-rights-and-responsibilities-act-2006/014

## Child Wellbeing and Safety Act 2005 (ဖိသၣ်အတၢ်မုာ်တၢ်ပၢၤဒီးအတၢ်ပူၤဖျဲးဒီးတၢ်လီၤဘၣ်ယိၣ် 2005)

## https://www.legislation.vic.gov.au/in-force/acts/child-wellbeing-and-safety-act-2005/030

တၢ်ဘှီသီထီၣ်က့ၤတၢ်မၤလိမၤဒိးဒီးတၢ်သိၣ်လိနဲၣ်လိအတၢ်သိၣ်တၢ်သီ 2017 (Vic) တၢ်သိၣ်တၢ်သီ 24, တၢ်တဟ့ၣ်တၢ်ပျဲလၢတၢ်ကမၤဘၣ်ဒိဆါ နီၢ်ခိမိၢ်ပှၢ် ဘၣ်

## တၢ်ဘှီသီထီၣ်က့ၤတၢ်မၤလိမၤဒိးဒီးတၢ်သိၣ်လိနဲၣ်လိအတၢ်သိၣ်တၢ်သီ 2017 (Vic) တၢ်သိၣ်တၢ်သီ 25, တၢ်ဖီၣ်ဃံးဃာ်တၢ်ခီဖျိတၢ် လီၤပျံၤလီၤဘၣ်ယိၣ်

## <https://www.legislation.vic.gov.au/in-force/statutory-rules/education-and-training-reform-regulations-2017/002>

## တၢ်မၤသီထီၣ်တၢ်ဟ့ၣ်ကူၣ်လၢခံကတၢၢ်

လါမ့ၤ 2021

## တၢ်ထံၣ်အတကွီၣ်

လၢကၠိတဖၣ်အဂီၢ်

လၢကၠိအကီၣ်ကးကရၢတဖၣ်အဂီၢ်

လၢဝဲၤကျိၤအပှၤဘၣ်မူဘၣ်ဒါခဲလၢာ်အဂီၢ်

## ပှၤလၢအမၤလီၤတံၢ်ဝဲဒၣ်လံာ်တကွီၣ်ဒိအံၤဘၣ်န့ၣ်မ့ၢ်မတၤလဲၣ်.

*ကၠိခိၣ်လၢအဟ့ၣ်ကူၣ်ဆီၣ်ထွဲမၤစၢၤတၢ်ပာ်သူၣ်ပာ်သးအဂ့ၢ်*

*လီပရၢ*- restraint.seclusion@education.vic.gov.au